بھارتی چناؤ کمیشن
بھارت کا انتخابی کمیشن  7 مارچ 2022 کوگوا،منی پور،پنجاب ، اتراکھنڈ اور اترپردیش میں قانون ساز اسمبلیوں کے لئے انتخابات کے دوران ورچوئل انٹر نیشنل الیکشن وزیٹرس پروگرام 2022 کی میزبانی کرےگا
بھارت کا انتخابی کمیشن  گوا، منی پور،پنجاب ،اتراکھنڈ اور اترپردیش کی قانون ساز اسمبلیوں کے لیے جاری انتخابات کے دوران 7 مارچ 2022 کو غیر ملکی انتخابات کے بندو بست سے متعلق اداروں  / تنظیموں کے لیے ایک انٹرنیشنل الیکشن وزیٹرز پروگرام 2022 کا انعقاد کرنے جا رہا ہے۔
گوا، منی پور، پنجاب، اتراکھنڈ اور اتر پردیش کی ریاستوں میں جاری قانون ساز اسمبلی کے انتخابات میں مجموعی طور پر 183.4 ملین رائے دہندگان ہیں ، جوکووڈ-19وبا کے درمیان ووٹ ڈالنے والے سب سے بڑے ووٹ دینے والوں میں سے ہیں۔ آئی ای وی پی ،ای سی آئی کی بین الاقوامی رسائی کا ایک کلیدی حصہ ہے اور اس کا مقصدساتھی ای ایم بیز کو انتخابی نظام اور دنیا کی سب سے بڑی جمہوریت میں اپنائے جانے والے عمل سے واقف کرانا ہے۔آئی ای وی پی ،ای سی آئی 2022کے لئے ایک موقع فراہم کرتا ہے کہ وہ کووڈ-19ضابطوں کی عمل آوری کو یقینی بنانے کے لئے اٹھائے گئے اقدامات کے ساتھ ساتھ انتخابی عمل کے انعقاد کے بہترین طریقوں اور تجربے سےواقف کرائے۔
آسٹریلیا، بہاماس، بھوٹان، کروشیا، ایتھوپیا، فجی، جارجیا، گنی، گیانا، کینیا، لائبیریا، مالدیپ، ماریشس، مالڈووا، منگولیا، میانمار، فلپائن، رومانیہ، ساؤ ٹوم سمیت دنیا کے 26 سے زائد ممالک کے 135 سے زائد مندوبین اورپرنسپے،سیشلز، سیرا لیون، سولومن جزائر، جنوبی کوریا، سورینام، تنزانیہ، ازبکستان، زامبیا وغیرہ اور 4 بین الاقوامی تنظیمیں بشمول ، انٹرنیشنل فاؤنڈیشن آف الیکٹورل سسٹمز ، ایسوسی ایشن آف ورلڈ الیکشن باڈیز  اور کمیونٹی آف ڈیموکریسی آئی ای وی پی2022 میں شرکت کرنے جا رہے ہیں ۔اس کے علاوہ، 20 ممالک کے سفیروں/ہائی کمشنرز اور بھارت میں مقیم سفارتی کور کے دیگر اراکین کو بھی ورچوئل آئی ای وی پی2022میں حصہ لینے کے لیے مدعو کیا گیا ہے۔
آئی ای وی پی 2022 کا پروگرام ای سی آئی جنرل سکریٹری اورای سی آئی میں اے۔ڈبلیو ای بی انڈیا کی سربراہ جناب امیش سنہا کے آن لائن بریفنگ اجلاس پر مشتمل ہے،جو شرکاء کو بھارت کے انتخابی عمل کے بڑے کینوس کا جائزہ فراہم کرے گا۔ 183.4 ملین سے زیادہ کے رائے دہندگان کی بڑی تعداد کے ساتھ ان انتخابات نے زبردست چیلنجوں کا سامنا کیا ہے اور ان چیلنجوں سے نمٹنے کے لیے نیزکووِڈ سے محفوظ انتخابات کے انعقاد کے لیے منفرد اقدامات کیے گئے ہیں۔
شرکاء کوپولنگ والی پانچ ریاستوں گوا،منی پور، پنجاب، اتراکھنڈ اوراتر پردیش میں سے ہر ایک کے منتخب پولنگ اسٹیشنوں کی ریکارڈ شدہ نشریات دکھائی جائیں گی جہاں پولنگ ہوئی ہے اور ساتھ ہی 7 مارچ کو وارانسی، اتر پردیش کے پولنگ اسٹیشنوں سے برائے راست نشریہ کیا جائے گا۔ اس پروگرام میں انتخابی عمل، پولنگ اسٹیشن کابندوبست ، ٹیکنالوجی کا استعمال، مختلف متعلقہ فریقوں کے ساتھ بات چیت کے بعد سوال و جواب کے اجلاس کے ساتھ شرکاء کی واقفیت شامل ہے۔
ورچوئل ٹور کے بعد، عزت مآب انتخابی کمشنر، شری انوپ چندر پانڈے اور جناب راجیو کمار شرکا سے خطاب کریں گے، اس کے بعدبھارت کے چیف انتخابی کمشنرجناب سشیل چندر اور اے۔ڈبلیو ای بی کے چیئر پرسن کا کلیدی خطاب ہوگا۔
ماضی میں ای سی آئی نے کئی موقعوں پر غیر ملکی تنظیموں کے لئے انٹر نیشنل الیکشن وزیٹر پروگرامس  کی میزبانی انجام دی ہے جس میں لوک سبھا انتخابات 2014 اور2019 اور فروری مارچ 2017میں ریاستی اسمبلی کے انتخابات شامل ہیں ۔بہار اسمبلی انتخابات کے دوران ای سی آئی نے نومبر2020 میں پہلے ورچوئل انٹر نیشنل الیکشن وزیٹر پروگرامس  کا انعقاد کیا تھا اس کے بعد آسام ،کیرالہ،پڈوچیری تمل ناڈو اور مغربی بنگال کی قانون ساز اسمبلیوں کے لئے اپریل 2021 میں ایک ورچوئل آئی ای وی پی کا انعقاد کیا تھا۔